เกมแอ็กชันผจญภัย ค.ศ. 2018

***ซีออฟธีฟส์*** (อังกฤษ: Sea of Thieves) เป็นวิดีโอเกมแอ็กชันผจญภัย ค.ศ. 2018 ที่ได้รับการพัฒนาโดยบริษัทแรร์ และเผยแพร่โดยเอกซ์บอกซ์เกมสตูดิโอส์ ผู้เล่นจะสวมบทบาทเป็นโจรสลัดที่เดินทางจากวงสมาคมการค้าต่าง ๆ เพื่อที่จะกลายเป็นสุดยอดตำนานโจรสลัด *ซีออฟธีฟส์*เป็นวิดีโอเกมหลายผู้เล่นมุมมองบุคคลที่หนึ่งที่ผู้เล่นร่วมมือกันเพื่อสำรวจโลกที่เปิดกว้างผ่านเรือโจรสลัด เกมนี้ได้รับการอธิบายว่าเป็น "เกมผจญภัยในโลกที่ใช้ร่วมกัน" ซึ่งหมายความว่ากลุ่มผู้เล่นจะต้องเผชิญหน้ากันเป็นประจำในระหว่างการผจญภัยของพวกเขา โดยบางครั้งก็รวมตัวเป็นพันธมิตรกัน และบางครั้งก็เป็นแบบตัวต่อตัว

เกมดังกล่าวได้รับการกำหนดแนวคิดครั้งแรกใน ค.ศ. 2014 โดยบริษัทแรร์ได้รับแรงบันดาลใจจากผู้เล่นเกมพีซี เช่น *อีฟออนไลน์*, *เดย์แซด* และ*รัสต์* ซึ่งใช้เครื่องมือที่เกมเหล่านี้จัดหาให้เพื่อสร้างเรื่องราวส่วนตัวของพวกเขาเอง วงสมาคมได้สำรวจการตั้งค่าที่แตกต่างกันสำหรับเกม เช่น แวมไพร์และไดโนเสาร์ แม้ว่าในที่สุดมันจะกลายเป็นธีมโจรสลัด แต่ก็ได้รับแรงบันดาลใจจากภาพยนตร์ เช่น *ไพเรทส์ออฟเดอะแคริบเบียน* และ*กูนี่ส์ ขุมทรัพย์ดำดิน* เกมดังกล่าวมีระบบความก้าวหน้าที่ปลดล็อกไอเทมใช้เพื่อความสวยงามเท่านั้น เนื่องจากทีมพัฒนาต้องการสนับสนุนให้ผู้เล่นทั้งทั่วไปและผู้มีประสบการณ์เล่นด้วยกัน เมื่อเทียบกับเกมอื่น ๆ ของบริษัทแรร์ กระบวนการพัฒนา*ซีออฟธีฟส์*มีความโปร่งใสมากกว่า โดยบริษัทแรร์จะเชิญแฟน ๆ มาทดสอบการสร้างในช่วงต้นของเกม

ไมโครซอฟท์ได้เปิดตัวเกมในเดือนมีนาคม ค.ศ. 2018 สำหรับวินโดวส์และเอกซ์บอกซ์วัน นอกจากนี้ยังเป็นหนึ่งในเกมของผู้ผลิตสินค้าแรกสุดที่ออกสำหรับสมาชิกเอกซ์บอกซ์เกมพาส เกมดังกล่าวได้รับการวิจารณ์ที่หลากหลายโดยทั่วไปเมื่อมีการเปิดตัว โดยนักวิจารณ์ยกย่องการรบทางเรือ, รูปแบบการเล่นหลายคน, ภาพ และฟิสิกส์ของเกม ส่วนการวิพากษ์วิจารณ์มุ่งไปที่การขาดเนื้อหา, ความก้าวหน้า และรูปแบบการเล่นที่ตื้นเขิน บริษัทแรร์แลเห็นว่าเกมนี้เป็น "เกมในรูปแบบบริการ" และได้เผยแพร่การอัปเดตเนื้อหาจำนวนมากหลังจากเกมออกวางจำหน่าย ซึ่งหลายรายการได้รับการตอบรับอย่างดี เกมดังกล่าวประสบความสำเร็จในเชิงพาณิชย์และดึงดูดผู้เล่นมากกว่า 25 ล้านคน ณ เดือนตุลาคม ค.ศ. 2021 ส่วนเกมเวอร์ชันปรับปรุงยังวางจำหน่ายสำหรับเอกซ์บอกซ์ซีรีส์เอกซ์/เอสในเดือนพฤศจิกายน ค.ศ. 2020 และวางจำหน่ายบนเครื่องเพลย์สเตชัน 5 ในวันที่ 30 เมษายน ค.ศ. 2024

รูปแบบการเล่น
-------------

ในภาพหน้าจอการเล่นเกมนี้ ผู้เล่นกำลังยิงลูกปืนใหญ่ใส่เรือโจรสลัดที่เป็นศัตรู ซึ่งได้รับการควบคุมโดยผู้เล่นกลุ่มอื่น
*ซีออฟธีฟส์*เป็นวิดีโอเกมแอ็กชันผจญภัยมุมมองบุคคลที่หนึ่ง ในตอนเริ่มเกม ผู้เล่นจะเลือกรูปประจำตัวของผู้เล่นที่สุ่มสร้างขึ้นอย่างเป็นระบบ เกมนี้ตั้งอยู่ในโลกที่ใช้ร่วมกัน ซึ่งหมายความว่ากลุ่มผู้เล่นจะได้เผชิญหน้ากันตลอดการผจญภัยของพวกเขา ผู้เล่นเดี่ยวและคู่ล่องเรือไปในเรือสลูปแบบว่องไว ในขณะที่ผู้เล่นที่เล่นเป็นกลุ่มควบคุมกลุ่มคนในเรือแกลลีออนที่มีขนาดใหญ่กว่า 3 คน หรือ 4 คนซึ่งร่วมมือกันโดยสมมติบทบาทที่แตกต่างกัน เช่น การบังคับเรือ, การควบคุมปืนใหญ่, การนำทาง, การขึ้นเรือข้าศึก, การเดินเรือ และการสอดแนมจากรังกา บางครั้งผู้เล่นอาจพบผู้เล่นที่เป็นศัตรู ซึ่งอาจโจมตีพวกเขาด้วยลูกปืนใหญ่หรือการบุกขึ้นเรือ หากพื้นที่ใต้ดาดฟ้าเรือได้รับความเสียหาย น้ำจะไหลเข้ามาและทำให้เรือค่อย ๆ จมลง ซึ่งผู้เล่นจำเป็นต้องปะรูด้วยไม้กระดานและเอาน้ำออกโดยใช้ถัง เกมนี้สามารถสร้างพันธมิตรกับฝ่ายอื่น ๆ ของผู้เล่นได้ พวกเขาจะได้รับโบนัสทองเมื่อกลุ่มในพันธมิตรเดียวกันเสร็จสิ้นการเดินทาง ทั้งนี้ การสร้างพันธมิตรไม่ได้ป้องกันผู้เล่นจากการโจมตีซึ่งกันและกัน หากตัวละครผู้เล่นเสียชีวิต พวกเขาจะถูกส่งไปยังเรือผีที่เรียกว่าเฟอร์รีออฟเดอะแดมด์ ซึ่งพวกเขารอจนกว่าพวกเขาจะสามารถเกิดใหม่ ส่วนโหมดผู้เล่นหลายคนที่แข่งขันกันชื่อ "อารีนา" ได้รับการนำมาใช้ในการอัปเดต *แอนนิเวอร์ซารี* ซึ่งอนุญาตให้ผู้เล่นสี่ทีมแข่งขันกันเองโดยรวบรวมเงินในแผนที่ขนาดเล็ก

ผู้เล่นสามารถเดินทางให้เสร็จสิ้นโดยบริษัทการค้าหลักสามบริษัทของเกม ได้แก่ นักสะสมทอง, ภาคีแห่งวิญญาณ และพันธมิตรการค้า ซึ่งในภารกิจที่เสนอโดยนักสะสมทอง ผู้เล่นจะได้รับแผนที่ขุมทรัพย์หรือปริศนาเพื่อค้นหาสมบัติ ส่วนการเดินทางที่นำเสนอโดยภาคีแห่งวิญญาณเป็นเพียงความท้าทายในการต่อสู้ ขณะที่พันธมิตรการค้านั้นต้องการให้ผู้เล่นส่งสินค้าไปยังผู้ขายภายในระยะเวลาที่จำกัด เกมนี้มีก๊กเล็ก ๆ อยู่สามก๊ก สองก๊กในนั้นคือเสียงเพรียกของนักล่า และกระดูกแห่งยมทูต ซึ่งเสียงเพรียกของนักล่าจะให้รางวัลแก่ผู้เล่นที่นำปลาและเนื้อสัตว์ที่ปรุงมาให้พวกเขา โดยเฉพาะอย่างยิ่งจากปลาที่หายากกว่า ส่วนกระดูกแห่งยมทูตจะตอบแทนสมบัติทุกประเภท แต่การจะก้าวขึ้นไปอยู่ในอันดับนั้น ผู้เล่นจะต้องมอบสมบัติพิเศษที่ต้องสาปให้หรือธงที่ขโมยมาจากเรือลำอื่น เมื่อผู้เล่นรวบรวมหีบสมบัติ พวกเขาจำเป็นต้องส่งพวกเขาไปยังตัวแทนของก๊กที่มอบหมายภารกิจ แม้ว่าฝ่ายที่ครอบครองหีบจะไม่มีทางป้องกันได้และอาจถูกผู้เล่นคนอื่นแย่งชิงไป เมื่อเสร็จสิ้นการเดินทางจะได้รับทองของผู้เล่น ซึ่งสามารถใช้ในการซื้อไอเทมตกแต่ง ส่วนสัตว์เลี้ยง, อีโมต และไอเทมตกแต่งเพิ่มเติมสามารถซื้อได้โดยใช้สกุลเงินจริงโดยเข้าไปที่ร้านค้าไพเรตเอ็มโพเรียม นอกจากนั้น เหรียญดับลูนที่ได้รับจากการได้รับคำชมเชยจากบิลจ์แรตส์ ซึ่งเป็นบริษัทการค้าแห่งที่สี่ที่แจกจ่ายภารกิจ, การท้าทาย และการตกแต่งที่เพิ่มเข้ามาในเกมผ่านการอัปเดตหลังการเปิดตัว สามารถแลกเปลี่ยนเป็นทองคำหรือชื่อเสียง ทั้งนี้ การอัปเดต*แอนนิเวอร์ซารี*จะเพิ่มทอลเทลส์ ซึ่งเป็นชุดภารกิจการเล่าเรื่องที่มีโครงสร้าง การทำภารกิจให้สำเร็จยังได้รับคะแนนชื่อเสียงของผู้เล่น ซึ่งจะปลดล็อกภารกิจที่ซับซ้อนมากขึ้นจากแต่ละฝ่าย และเครื่องตกแต่งที่ซื้อเพิ่มเติมได้ เมื่อผู้เล่นถึงอันดับ 50 ด้วยบริษัทการค้าสามแห่งจากทั้งหมด 6 บริษัท พวกเขาจะได้รับฉายา "ตำนานโจรสลัด" ซึ่งได้มอบไอเทมตกแต่งใหม่แก่ผู้เล่นและเข้าถึงที่ซ่อนโจรสลัด ที่เรียกว่าทาเวิร์นออฟเลเจนส์ ตลอดจนบริษัทการค้าพิเศษ ที่เรียกว่าอะธีนาส์ฟอร์ชูน

อ้างอิง
-------

1. ↑  Walker, Austin (21 March 2018). "Rare, Give Me a Little Control in Making My 'Sea of Thieves' Character". *Vice*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
2. ↑  Stuart, Keith (22 June 2016). "Sea of Thieves – the pirate adventure that heralds the return of Rare". *The Guardian*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
3. 1 2  Tapsail, Chris (3 April 2018). "Sea of Thieves sailing - how to sail into the wind, win ship combat and sailing terms explained". *Eurogamer*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
4. ↑  Parkin, Jeffery (20 March 2018). "Sea of Thieves ships guide". *Polygon*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
5. ↑  Chandler, Sam (14 February 2020). "7 more things we want in Sea of Thieves". *Shacknews*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
6. ↑  Chandler, Sam (3 August 2018). "How to form an alliance in Sea of Thieves". *Shacknews*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
7. ↑
8. ↑  Alexander, Heather (5 March 2019). "Sea of Thieves New Arena Mode Is All The Good (And Bad) Of Sea of Thieves". *Kotaku*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
9. 1 2  Frushtick, Russ (20 March 2018). "Sea of Thieves guide to quests and voyages". *Polygon*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
10. ↑  Wilde, Tyler (27 March 2018). "Sea of Thieves beginner's guide: voyages, factions, and making money". *PC Gamer*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
11. ↑  Orry, Tom (17 January 2019). "How to get Started in Sea of Thieves - How to Begin Your First Voyage - Step by Step Guide to Setting Sail, Controls Explained". *USgamer*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
12. 1 2  Parkin, Jeffery (20 March 2018). "Sea of Thieves shop guide". *Polygon*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.
13. ↑  Gera, Emily (14 September 2019). "Sea Of Thieves gets a microtransaction store". *Rock, Paper, Shotgun*. เก็บจากแหล่งเดิมเมื่อ 29 February 2020. สืบค้นเมื่อ 24 March 2020.
14. ↑  Marshall, Cass (24 May 2019). "Sea of Thieves events and doubloons guide". *Polygon*. เก็บจากแหล่งเดิมเมื่อ 11 June 2019. สืบค้นเมื่อ 25 March 2020.
15. ↑  Marshall, Cass (13 May 2019). "Sea of Thieves' Tall Tales is the star feature of the anniversary update". *Polygon*. เก็บจากแหล่งเดิมเมื่อ 19 May 2019. สืบค้นเมื่อ 24 March 2020.
16. ↑  Tapsell, Chris (3 April 2018). "Sea of Thieves Pirate Legend and Mysterious Stranger explained - riddle solution, rewards, and how to become Pirate Legend". *Eurogamer*. เก็บจากแหล่งเดิมเมื่อ 24 March 2020. สืบค้นเมื่อ 24 March 2020.

แหล่งข้อมูลอื่น
---------------

* เว็บไซต์ทางการ